<classify> Kulwa Mzee -Dar es salaam KESI ya uhujumu uchumi, kukwepa kodi, kuisababishia Serikali hasara yazaidi ya Sh bilioni 31.57 na kutakatisha fedha hizo inayomkabili Mkurugenzi waKampuni ya Jaruma General Supplies Ltd, Lucas Mallya na wenzake nane, imeendeleakupigwa kalenda. Kesi hiyo iliahirishwa jana Mahakama ya Hakimu Mkazi Kisutu, Dar esSalaam mbele ya Hakimu Mkazi Mwandamizi, Vicky Mwaikambo kwa sababu HakimuMkazi Mfawidhi, Godfrey Issaya anayeisikiliza ana udhuru. Akiiwakilisha Jamhuri, Wakili wa Serikali Mwandamizi, Wankyo Simonalidai kesi hiyo iliyokuja kwa kutajwa, iko mbele ya Hakimu Issaya ambayeamepata udhuru, hivyo aliomba iahirishwe Hakimu Mwaikambo aliahirisha kesi hiyo hadi Februari 26 kwa kutajwa. Mbali ya Mallya, washtakiwa wengine katika kesi hiyo ni EmmanuelPeter, Happy Mwamugunda, Prochesi Shayo, Prokolini Shayo, Geofrey Urio, NyasuluNkyapi, Tunsubilege Mateni na Nelson Kahangwa. Katika shtaka la kwanza, washtakiwa wanadaiwa kati ya Januari 2015 naJanuari 7, 2020 jijini Dar es Salaam, kwa pamoja waliongoza genge la uhalifukwa nia ya kupata faida. Inadaiwa shtaka la pili hadi la saba linamkabili Lucas ambaye anadaiwaJuni 3, 2019 Dar es Salaam, alighushi kutengeneza stempu ya ushuru, akionyeshaimetengenezwa na Mamlaka ya Mapato Tanzania TRA wakati si kweli. Anadaiwa alitoa nyaraka hiyo ya kughushi TRA akionyesha ni halaliwakati akijua si kweli na katika shtaka lingine inadaiwa Januari 7 mwaka huu,Changombe A, Temeke Dar ee Salaam, alikutwa na rola 93 za stempu zenye thamaniya Sh 80,516,000 alizochapisha bila kibali cha Kamishna wa Mapato. Lucas anadaiwa kati ya Januari 2016 na Desemba 31, 2019 Dar es Salaam,kwa kutengeneza stempu hizo za kughushi, alisababisha hasara kwa Serikali ya Sh15,241,075,169, akikwepa kodi kiasi hicho cha fedha na shtaka la saba anadaiwakutakatisha kiasi hicho cha fedha huku akijua zinatokana na zao la kukwepakodi. Mshtakiwa Emmanuel anadaiwa Januari 3 mwaka huu, Mbezi Makabe alikutwana rola za stempu zenye thamani ya Sh 1,104,000 zilizochapishwa bila kibali chaKamishna wa Kodi.  <topic>: KITAIFA 